

Temeljem članka 45. Zakona o proračunu („Narodne novine“ br. 144/21) i članka 32. Statuta Grada Kutine („Službene novine Grada Kutine“ br. 5/23), Gradsko vijeće Grada Kutine na 25. sjednici održanoj 9. travnja 2024. godine donijelo je

**Odluku**

**o prvim izmjenama i dopunama Proračuna Grada Kutine za 2024. godinu**

Članak 1.

Prve izmjene i dopune Proračuna Grada Kutine za 2024. godinu sadrže:

Proračunske prihode i primitke u iznosu od: 47.001.400,00 eura

Proračunske rashode i izdatke u iznosu od: 47.687.400,00 eura

Višak iz prethodnih godina u iznosu od: 686.000,00 eura

Članak 2.

Prve izmjene i dopune Proračuna Grada Kutine za 2024. godinu sastoje se od plana za proračunsku godinu, a sadrže financijske planove proračunskih korisnika prikazane kroz opći i posebni dio i obrazloženje proračuna.

Članak 3.

Opći dio Prvih izmjena i dopuna Proračuna Grada Kutine za 2024. godinu sadrži:

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Posebni dio Prvih izmjena i dopuna Proračuna Grada Kutine za 2024. godinu sastoji se od plana rashoda i izdataka Grada i njegovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje Prvih izmjena i dopuna Proračuna Grada Kutine za 2024. godinu sastoji se od obrazloženja općeg dijela proračuna i obrazloženja posebnog dijela proračuna.

Članak 4.

Prve izmjene i dopune Proračuna Grada Kutine za 2024. godinu stupaju na snagu osmog dana od dana objave u „Službenim novinama Grada Kutine“

REPUBLIKA HRVATSKA

SISAČKO-MOSLAVAČKA ŽUPANIJA

GRAD KUTINA

GRADSKO VIJEĆE

KLASA: 024-01/04-05/2

URBROJ: 2176-3-04/01-24-25 Predsjednik Gradskog vijeća

Kutina, 10. travnja 2024. Nebojša Čović, mag.oec